*Zmluva o dielo*

*č. doplní objednávateľ pred podpisom zmluvy*

*uzavretá podľa  § 536 a násl. zákona č. 513/1991 Zb. obchodného zákonníka v platnom znení a podľa zákona č. 343/2015 Z. z. o verejnom obstarávaní o zmene a doplnení niektorých zákonov v znení neskorších predpisov*

1. **Objednávateľ:**

Sídlo : Mesto Levoča

Korešpondenčná adresa : Námestia Majstra Pavla 4, 054 01 Levoča

Zastúpený : Ing. Miroslavom Vilkovským, MBA – primátorom mesta

Telefón : 053/451 40 01

E-mail : mesto@levoca.sk

IČO : 00329321

DIČ : 2020717754

Bankové spojenie : UniCredit Bank Slovakia, a. s.

IBAN : SK45 1111 0000 0010 1934 5046

***(ďalej ako „objednávateľ“)***

1. **Zhotoviteľ:**

Sídlo : ............................

Korešpondenčná adresa : ............................

Zastúpený : ............................

Telefón : ............................

E-mail : ............................

IČO : ............................

DIČ : ............................

IČ DPH : ............................

Bankové spojenie : ............................

IBAN : ............................

Zapísaný : ............................

***(ďalej ako „zhotoviteľ“)***

I.  
Úvodné ustanovenie

Objednávateľ a Zhotoviteľ sa dohodli, že zhotoviteľ zrealizuje dielo pre objednávateľa za podmienok upravených touto zmluvou.

II.  
Všeobecné ustanovenia

1. Zhotoviteľ sa zaväzuje, že vykoná pre objednávateľa dielo podľa čl. III tejto zmluvy za cenu stanovenú v cenovej ponuke zo dňa ...................
2. Objednávateľ sa zaväzuje riadne dokončené dielo prevziať a zaplatiť zhotoviteľovi dojednanú cenu podľa článku VII. tejto zmluvy.

III.  
Predmet zmluvy

1. Predmetom zákazky s názvom: **„Spracovanie dokumentácie čiastočnej zmeny Územného plánu mesta Levoča, Zmeny a doplnky 18/2020 -  lokalita Hnedá priemyselná zóna Levoča - Juh“** je zmena územnoplánovacej dokumentácie  na parcele C KN č. 4588/32, k. ú. Levoča z funkčného územia priemyselného parku (ÚPP), rozšírenie záväzných regulatívov Územného plánu Mesta Levoča a pripustenie využitia územia ÚPP pre Ťažkú priemyselnú výrobu, montáž a výrobu náhradných dielov v nasledujúcom rozsahu:
2. Zmeny a doplnky Územného plánu mesta Levoča – lokalita Hnedá priemyselná zóna Levoča - Juh budú vypracované v rozsahu textovej a grafickej časti v pôvodnej verzii s náložkou.
3. Zmeny a doplnky Územného plánu mesta Levoča – lokalita Hnedá priemyselná zóna Levoča - Juh budú vypracované v dvoch pracovných fázach:
   1. Návrh zmeny ÚPM,
   2. Čistopis Zmien a doplnkov ÚPM,
4. Zmeny a doplnky Územného plánu mesta Levoča – lokalita Hnedá priemyselná zóna Levoča – Juh budú vypracované v rozsahu:
5. Návrh zmeny ÚPM - 3x analógový elaborát, 1x digitálna verzia vo formáte PDF,
6. Návrh upravený po prerokovaní zmeny ÚPM (úprava predchádzajúcich elaborátov) – 3x analógový elaborát, 1x digitálna verzia vo formáte PDF,
7. Čistopis zmeny ÚPM 3x analógový elaborát, 1x digitálna verzia vo formáte PDF
8. Zhotoviteľ sa zaväzuje, že zabezpečí zmenu ÚPD mesta v dohodnutom rozsahu (špecifikovanom v prílohe č. 1 tejto zmluvy) podľa zákona č. 50/1976 Zb. o územnom plánovaní a stavebnom poriadku v znení neskorších predpisov, ako aj vyhlášky MŽP SR č. 55/2001 Z. z. o územnoplánovacích podkladoch a územnoplánovacej dokumentácii, ostatných súvisiacich právnych predpisov a za podmienok podľa tejto zmluvy.
9. Zhotoviteľ sa zaväzuje, že akceptuje podklady vyplývajúce z Mestského zastupiteľstva v Levoči a bude sa zaoberať všetkými podnetmi, ktoré boli postúpené na riešenie v rámci nového územného plánu.

IV.  
Vykonanie a odovzdanie diela

1. Zhotoviteľ sa zaväzuje na svoje náklady a na svoje nebezpečenstvo vykonať dielo v zmysle čl. III tejto zmluvy s termínom začatia plnenia do 5 dní od prevzatia zadania tejto zmluvy a s termínom ukončenia plnenia:
   * 1. Návrh Zmeny územného plánu a výkresovú časť do 90 dní od prevzatia zadania.
     2. Upravený návrh Zmeny územného plánu do 60 dní od vyhodnotenia pripomienok.
     3. Čistopis Zmeny územného plánu do 60 dní od schválenia upraveného návrhu zmeny.
2. Objednávateľ sa zaväzuje, že riadne dokončené dielo prevezme za podmienok stanovených v tejto zmluve, a že za jeho zhotovenie zaplatí dohodnutú cenu podľa článku VII. tejto zmluvy.
3. Ak zhotoviteľ pripraví dielo na odovzdanie pred termínom uvedeným v bode 4.1. tohto článku, objednávateľ je povinný toto dielo prevziať aj v skoršom ponúkanom termíne.
4. Za splnenie termínu zhotovenia diela podľa bodu 4.1. sa považuje odovzdanie diela zhotoviteľom a prevzatie celého riadne zhotoveného diela objednávateľom na základe písomného protokolu o odovzdaní a prevzatí diela podpísaného objednávateľom a zhotoviteľom. Deň podpisu protokolu oboma zmluvnými stranami sa považuje za deň prevzatia diela objednávateľom. Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť.
5. Vlastníctvo prechádza na objednávateľa prevzatím diela.

V.  
Povinnosti objednávateľa

1. Objednávateľ sa zaväzuje, že v rozsahu svojej kompetencie poskytne zhotoviteľovi všetky podklady potrebné pre spracovanie diela a to v rozsahu nevyhnutnom pre spracovanie diela.
2. Objednávateľ sa zaväzuje, že v prípade potreby zabezpečí v priebehu spracovania diela v rozsahu svojej kompetencie všetky ďalšie podklady, ktorých potreba pre splnenie diela bude zhotoviteľom preukázaná.
3. Objednávateľ je povinný poskytnúť zhotoviteľovi podklady podľa odseku 1. a 2. tohto článku zmluvy v čase primeranom pre riadne a včasné splnenie diela zhotoviteľom.
4. Objednávateľ je povinný riadne vykonané dielo prevziať.

VI.  
Povinnosti zhotoviteľa

1. Zhotoviteľ sa zaväzuje, že vykoná dielo podľa tejto zmluvy riadne a včas.
2. Zhotoviteľ je povinný odovzdať objednávateľovi doklady, ktoré sa vzťahujú k odovzdanému dielu, a ktoré sú potrebné na jeho užívanie.
3. Zhotoviteľ sa zaväzuje, že predmet zmluvy bude spracovaný v rozsahu, obsahu a spôsobom podľa tejto zmluvy, podľa platných právnych predpisov s odbornou starostlivosťou a celé plnenie bude zabezpečovať oprávnená osoba .......................
4. Zhotoviteľ nie je oprávnený poveriť vykonaním diela inú osobu. Každá zmena musí byť odsúhlasená objednávateľom.
5. Zhotoviteľ vyhlasuje, že má oprávnenie vykonávať činnosti v rozsahu čl. III. tejto zmluvy. Ak objednávateľ o to požiada, je zhotoviteľ povinný predložiť mu povolenie alebo oprávnenie na výkon činnosti podľa tejto zmluvy.

VII.  
Cena diela

1. Cena za územnoplánovacie činnosti mesta v rozsahu článku III. tejto zmluvy je cenou stanovenou na základe **Prílohy č. 1 k Zmluvy o dielo: Cenová ponuka uchádzača** zo dňa **................,** ktorá je neoddeliteľnou súčasťou tejto zmluvy v súlade so zákonom č. 18/1996 Zb., o cenách, v znení neskorších predpisov a predstavuje čiastku:

Cena diela bez DPH .............................. EUR

DPH .............................. EUR

**Cena diela vrátane DPH / Cena celkom .............................. EUR**

(slovami: xxx EUR)

V prípade neplatcu DPH sa uvedie celková navrhovaná zmluvná cena. Na túto skutočnosť upozorní mandatár v cenovej ponuke.

1. Zhotoviteľ je odborne znalá a spôsobilá osoba, ktorá má skúsenosti s predmetom plnenia a preto sa zaväzuje, že príloha č. 1 je úplná a kompletná.
2. K zmene ceny podľa bodu 7.1 tejto zmluvy môže dôjsť iba na základe požiadavky objednávateľa na vykonanie prác naviac a to po vzájomnom odsúhlasení rozsahu a ceny za práce oboma zmluvnými stranami, dodatkom k tejto zmluve.
3. V cene podľa bodu 7.1 je zahrnutá účasť zhotoviteľa na rokovaniach počas celej etapy spracovania diela.

**VIII.  
platobné podmienky**

* 1. Zhotoviteľ si uplatňuje nárok na úhradu za vykonané práce maximálne tromi (3) čiastkovými faktúrami vystavenými zhotoviteľom do 5 pracovných dní odo dňa dodania jednotlivej časti predmetu zmluvy podľa bodu 3.1.2 - 3.1.2.1, 3.1.2.2. tejto zmluvy.
  2. Objednávateľ neposkytuje zhotoviteľovi na plnenie podľa tejto zmluvy žiadne preddavky ani zálohy z ceny diela. Faktúry budú obsahovať všetky náležitosti daňového dokladu v zmysle zák. č. 222/2004 Z. z. o dani z pridanej hodnoty v znení neskorších predpisov.
  3. Faktúry budú obsahovať nasledovné náležitosti:
  + označenie “faktúra” a jej číslo,
  + identifikačné údaje mandanta aj mandatára (IČO, DIČ, IČ DPH, sídlo), registrácia
  + označenie banky a číslo účtu, na ktorý sa má platiť, v súlade so zmluvou
  + číslo zmluvy a označenie fakturovanej časti diela,
  + deň vystavenia a odoslania faktúry a lehotu jej splatnosti, fakturačné obdobie,
  + fakturovaná suma bez DPH, sadzbu DPH a celkovú fakturovanú sumu vrátane DPH,
  + náležitosti pre účely dane z pridanej hodnoty,
  1. V prípade, že faktúry nebudú obsahovať náležitosti uvedené v zmluve, objednávateľ je oprávnený vrátiť ich zhotoviteľovi na doplnenie. V takom prípade nová lehota splatnosti začne plynúť doručením opravenej faktúry objednávateľovi.
  2. Zhotoviteľ zodpovedá za pravdivosť, správnosť a úplnosť údajov uvedených v ním vypracovanom súpise vykonávaných prác.
  3. Lehota splatnosti faktúry je 30 dní odo dňa ich doručenia objednávateľovi. Faktúry budú predkladané v jednom originálnych vyhotovení.

**IX.  
Zodpovednosť za škodu**

1. Zhotoviteľ zodpovedá za škodu spôsobenú objednávateľovi porušením povinnosti vyplývajúcich z tejto zmluvy alebo z príslušných právnych predpisov.
2. Zhotoviteľ zodpovedá za vzniknuté vady, ktoré má dielo v čase jeho odovzdania objednávateľovi vo všetkých etapách spracovania do doby 2 rokov od odovzdania poslednej etapy diela.
3. V prípade zistenia vád predmetu Zmluvy v záručnej dobe, má objednávateľ právo požadovať a zhotoviteľ povinnosť odstrániť vady bezplatne a na vlastné náklady a ďalej má povinnosť odstrániť všetky škody, ktoré vady spôsobili. Ak po dohode odstráni vadami spôsobené škody objednávateľ sám alebo prostredníctvom tretej osoby, je oprávnený zhotoviteľovi vyúčtovať všetky náklady, ktoré mu v súvislosti s odstránením škôd vznikli. Akákoľvek vada môže byť vyhlásená za odstránenú iba v prípade, že bude zhotoviteľom odstránená aj všetka škoda, ktorá ňou bola spôsobená.
4. Zhotoviteľ sa zaväzuje, že začne s odstraňovaním prípadných vád zistených v záručnej dobe do 3 dní od uplatnenia reklamácie objednávateľom, a že ich odstráni v čo najkratšom čase, najneskôr však do 14 dní odo dňa uplatnenia reklamácie. V prípade požiadavky zhotoviteľa je možné si písomne dohodnúť aj dlhší termín odstraňovania vád, je to však podmienené objektívnymi príčinami spočívajúcimi v nemožnosti odstránenia príslušnej vady predmetu Zmluvy. Ak vyjde najavo, že vada predmetu Zmluvy je neodstrániteľná, zhotoviteľ sa zaväzuje dodať do 14 dní od tejto skutočnosti náhradný predmet plnenia a uhradiť náhradu škody, ak sa Zmluvné strany písomne nedohodnú inak.
5. Objednávateľ sa zaväzuje, že prípadnú reklamáciu vady predmetu Zmluvy uplatní bez zbytočného odkladu po jej zistení, najneskôr však do uplynutia záručnej doby, písomnou formou zhotoviteľovi.
6. Objednávateľ je oprávnený kontrolovať vykonávanie diela. Zhotoviteľ sa zaväzuje, že na vyzvanie objednávateľa bez meškania odstráni prípadné nedostatky zistené v priebehu vykonávanie diela.
7. Ustanovenia tejto zmluvy o zodpovednosti za vady diela nemajú vplyv na právo objednávateľa na náhradu škody, ktorá mu bola spôsobená v súvislosti s vadami diela.
8. Podklady a informácie, ktoré poskytne objednávateľ zhotoviteľovi v súvislosti s plnením predmetu zmluvy je zhotoviteľ povinný použiť výhradne len pre účely plnenia tejto zmluvy a nie je oprávnený ich poskytnúť tretej osobe bez súhlasu objednávateľa.
9. Zhotoviteľ sa zaväzuje zachovávať mlčanlivosť o skutočnostiach zistených pri plnení predmetu zmluvy, ktoré sú predmetom utajovania z dôvodu bezpečnosti, predmetom obchodného tajomstva a ochrany osobných dát.

**X.  
ODstúpenie od zmluvy, riešenie sporov**

* 1. Odstúpenie od zmluvy musí byť oznámené zmluvnej strane písomne a je účinné dňom doručenia oznámenia o odstúpení zmluvnej strane.
  2. Objednávateľ môže až do dokončenia diela odstúpiť od zmluvy v nasledovných prípadoch:
* ak zhotoviteľ je v konkurznom konaní alebo reštrukturalizačnom konaní alebo vstúpi do likvidácie,
* ak zhotoviteľ mešká s ukončením diela podľa zmluvnej lehoty a ani v primeranej lehote určenej objednávateľom dielo nedokončí,
* ak zhotoviteľ v súvislosti s plnením predmetu zmluvy uzavrel takú dohodu, ktorá predstavuje porušenie podmienok tejto zmluvy,
* ak zhotoviteľ porušil svoje zmluvné záväzky takým spôsobom, ktorý neumožňuje vecnú a časovú realizáciu diela,
* ak je zrejmé, že zhotoviteľ nedokáže zhotoviť predmet Zmluvy alebo jeho časť riadne a/alebo včas, alebo ak zastavil práce na predmete Zmluvy pred jeho dokončením,
* ak zhotoviteľ aj napriek písomnému upozorneniu objednávateľa pokračuje vo vadnom plnení predmetu Zmluvy.
  1. Zhotoviteľ môže odstúpiť od zmluvy v nasledovných prípadoch:
* ak objednávateľ neplní zmluvu, alebo porušil povinnosti z nej vyplývajúce a tým zhotoviteľovi znemožní vykonanie diela,
* ak objednávateľovi písomne bezvýsledne určil dodatočne primeranú lehotu na splnenie záväzkov, vyplývajúcich zo zmluvy (ak tieto neplní) a písomne prehlásil, že po uplynutí tejto lehoty odstúpi od zmluvy.
  1. V prípade, že dôjde k predčasnému skončeniu zmluvného vzťahu z dôvodov na strane zhotoviteľa, je objednávateľ oprávnený fakturovať zhotoviteľovi zmluvnú pokutu vo výške 10 % z celkovej ceny diela.
  2. Ak dôjde k zrušeniu alebo odstúpeniu od tejto zmluvy na strane objednávateľa bez zavinenia zhotoviteľa, bude zhotoviteľ fakturovať objednávateľovi práce rozpracované ku dňu zrušenia alebo odstúpenia od zmluvy vo výške podľa rozsahu vykonaných prác na predmete zmluvy a zmluvnú pokutu v zmysle obchodného zákonníka. Nárok na úhradu prác a dodávok realizovaných zhotoviteľom ku dňu odstúpenia od zmluvy zostáva zhotoviteľovi zachovaný a vyúčtuje sa podľa zmluvných cien.
  3. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie.
  4. Za činnosť riadne uskutočnenú do účinnosti odstúpenia má zhotoviteľ nárok na primeranú časť odplaty za vykonanú prácu.
  5. Zmluvné strany sa dohodli, že prípadné vzájomné spory budú riešiť predovšetkým vzájomnou dohodou a až následne súdnou cestou.

XI.  
Sankcie

1. Ak sa zhotoviteľ dostane do omeškania so splnením povinnosti odovzdať dielo riadne a včas je objednávateľ oprávnený uplatniť si u zhotoviteľa zmluvnú pokutu vo výške 0,05 % z dohodnutej ceny diela za každý aj začatý deň omeškania.
2. Ak zhotoviteľ neodstráni vady diela v čase dohodnutom v tejto zmluve príp. v čase písomne dohodnutom zmluvnými stranami, zaplatí zmluvnú pokutu vo výške 0,05% z celkovej vyfakturovanej sumy za každý aj začatý deň omeškania.
3. Zaplatením zmluvnej pokuty, nie je dotknutý nárok objednávateľa na náhradu škody.
4. Zhotoviteľ nie je v omeškaní v prípade, že omeškanie zhotoviteľa je spôsobené prekážkou na strane objednávateľa (napr. neskorým dodaním podkladov).
5. Ak sa objednávateľ dostane do omeškania so splnením povinnosti zaplatiť cenu diela je zhotoviteľ oprávnený uplatniť si u objednávateľa zmluvnú pokutu vo výške 0,05 % z dlžnej sumy za každý aj začatý deň omeškania. Zmluvné strany sa dohodli, že zhotoviteľ nie je oprávnený uplatňovať si popri zmluvnej pokute aj úroky z omeškania.

XII.  
Záverečné ustanovenia

* 1. Zmluvné strany po oboznámení sa s obsahom tejto zmluvy potvrdzujú, že táto zmluva bola uzatvorená slobodne a vážne, určite a zrozumiteľne, nebola dohodnutá v tiesni, ani za inak jednostranne nevýhodných podmienok, zmluvné strany si zmluvu riadne prečítali a s jej obsahom bez výhrad súhlasia.
  2. Ostatné zmluvné vzťahy touto zmluvou výslovne neupravené sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky.
  3. Ak nie je možné doručiť akúkoľvek písomnosť podľa tejto zmluvy adresátovi na adresu jeho sídla uvedenú v tejto zmluve, alebo ak adresát odmietne akúkoľvek písomnosť prevziať, považuje sa písomnosť za doručenú dňom nasledujúcim po dni vrátenia sa nedoručenej písomnosti späť odosielateľovi, a to aj vtedy, ak sa adresát o tom nedozvie. Domnienka doručenia platí len v prípade, že sa písomnosť doručuje doporučene.
  4. Zmluva je vyhotovená v štyroch (4) rovnopisoch, z ktorých objednávateľ obdrží tri (3) vyhotovenia a zhotoviteľ jedno (1) vyhotovenia.
  5. Meniť a dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.
  6. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú na iné účely, ako pre plnenie podmienok tejto zmluvy.
  7. Zhotoviteľ berie na vedomie, že objednávateľ je povinnou osobou v zmysle § 2 zákona č. 211/2000 Z. z. o slobodnom prístupe k informáciám v platnom znení a súhlasí so zverejnením a sprístupnením obsahu tejto zmluvy.
  8. Zhotoviteľ vyslovuje súhlas so spracovaním osobných údajov potrebných na realizáciu tejto zmluvy a súčasne vyslovuje súhlas so zverejnením svojich údajov a údajov ním oprávnených fyzických osôb. Žiadna skutočnosť, obsiahnutá v ustanoveniach tejto zmluvy, nie je predmetom obchodného tajomstva, ani povinnej mlčanlivosti, okrem skutočností mandatárom výslovne označených.
  9. Objednávateľ v súvislosti s povinnosťou zverejnenia zmluvy podľa § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, zabezpečí ochranu práv zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práva na ochranu osobnosti (ďalej len „právne predpisy“). Objednávateľ konkrétne zabezpečí ochranu (anonymizovanie) tých ustanovení zmluvy o dielo (vrátanej jej príloh), ktoré zhotoviteľ náležite označí. V súlade s § 47a ods. 3 Občianskeho zákonníka tým nie je dotknutá účinnosť týchto ustanovení, ktoré neboli zverejnené.
  10. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
  11. Zmluvné strany prehlasujú, že sú spôsobilí na právne úkony že zmluvné prejavy sú im dostatočne zrozumiteľné a určite, ich zmluvná voľnosť nie je obmedzené a táto zmluva nie je uzatváraná v tiesni, ani za nápadne nevýhodných podmienok a na znak toho pripájajú svoje podpisy.

V  ......................, dňa ....................... V......................., dňa.......................

|  |  |
| --- | --- |
| Za Objednávateľa: **Mesto Levoča**  .................................................................  Ing. Miroslavom Vilkovským, MBA  primátor mesta | Za Zhotoviteľa: **......................**  ................................................................. Titul, meno a priezvisko  funkcia |
|  |  |

**Prílohy:**

Príloha č. 1 Cenová ponuka uchádzača zo dňa ...................